Pri použití dotácie na podujatia ZKSM je potrebné dodržať niekoľko pravidiel o povinnej propagácii a komunikácii, vyplývajúcej zo zmluvy o dotácii, ktorú poskytuje Ministerstvo školstva, vedy, výskumu a športu. Týkajú sa najmä podujatí, ktoré sú hradené z dotácie alebo vydávania a tlače rôznych propagačných materiálov, tlačovín a podobne.   
  
**IDE O TIETO TRI ZÁKLADNÉ OBLASTI PROPAGÁCIE:**  
   
1. VYDÁVANIE, PUBLIKOVANIE A TLAČ publikácií, brožúr, letákov, plagátov, pozvánok, banerov, prezentácií, CD, kníh - v prípade, že je podujatie alebo samotná tlačovina/prezentačný materiál hradený z dotácie, je potrebné na ňom uviesť:

* logo ZKSM, logo MŠVVaŠ SR a logo organizácie IUVENTA (tri logá) spolu s textovou zmienkou:

*Tento projekt bol podporený z dotácie Ministerstva školstva, vedy, výskumu a športu SR „Programy pre mládež 2014 - 2020”, ktorú administruje IUVENTA - Slovenský inštitút mládeže.*

2. PROPAGÁCIA V MÉDIÁCH – ide napríklad o vydávanie tlačových správ, rôzne inzercie podujatí a iné formy propagácie a medializácie podujatí a projektov

* tu sa rovnako uvedie textová zmienka:

*Tento projekt bol podporený z dotácie Ministerstva školstva, vedy, výskumu a športu SR „Programy pre mládež 2014 - 2020”, ktorú administruje IUVENTA - Slovenský inštitút mládeže.*

* V prípade tlačovej správy
  + nezabudnite uviesť aj to, že *„ Spoločenstvo patrí do Združenia kresťanských spoločenstiev mládeže”*
  + alebo že daný *„ Projekt (podujatie) zastrešuje Združenie kresťanských spoločenstiev mládeže”.*

3. WEBOVÉ STRÁNKY projektov, podujatí, spoločenstiev, ktoré sú hradené alebo ktorých činnosť je finančne podporovaná aj z dotácie MŠVVaŠ SR je potrebné uviesť

* všetky tri logá (MŠVVaŠ SR, IUVENTA, ZKSM) spolu s textovou zmienkou:

*Tento projekt bol podporený z dotácie Ministerstva školstva, vedy, výskumu a športu SR „Programy pre mládež 2014 - 2020”, ktorú administruje IUVENTA - Slovenský inštitút mládeže.*

* Na danej webovej stránke nezabudnite uviesť aj to, že
  + „ *Spoločenstvo patrí do Združenia kresťanských spoločenstiev mládeže”*
  + alebo že daný „ Projekt (podujatie) zastrešuje Združenie kresťanských spoločenstiev mládeže”.

**AKO SPRÁVNE POUŽIŤ LOGO MINISTERSTVA (MŠVVAŠ SR) A LOGO ORGANIZÁCIE IUVENTA?**

* používajú sa vždy spolu na viditeľnom mieste, v rovnakej veľkosti a nasledovnom poradí: najprv logo ministerstva a vpravo vedľa neho sa umiestni logo organizácie IUVENTA,



* v pozvánkach, letákoch, plagátoch atď. v dolnej časti určenej pre logá organizátorov a partnerov,
* v publikáciách a brožúrach na prednej alebo na zadnej vonkajšej obálke,
* toto uvádzanie nie je potrebné tam, kde nie je dostatok priestoru, ako napríklad v pozvánkach, nálepkách či obdobných grafických podkladoch.

Logo ministerstva, logo organizácie IUVENTA a logo ZKSM nájdete tu: <https://lnk.sk/dqzC>